****

# 

# ที่ มท ๐๘18.3/ ว กรมส่งเสริมการปกครองท้องถิ่น ถนนนครราชสีมา เขตดุสิต

# กทม. ๑๐๓๐๐

# ตุลาคม 2563

เรื่อง การเตรียมความพร้อมบันทึกข้อมูลผู้บริหารท้องถิ่นและสมาชิกสภาท้องถิ่นในระบบศูนย์ข้อมูล เลือกตั้งผู้บริหารท้องถิ่น สมาชิกสภาท้องถิ่นและทะเบียนองค์กรปกครองส่วนท้องถิ่น

## เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนมาก ที่ มท 0818.3/ว 2465 ลงวันที่ 18 สิงหาคม 2563

สิ่งที่ส่งมาด้วย แบบฟร์อมรายชื่อผู้ประสานสนับสนุนและติดตามการบันทึกข้อมูลของผู้บริหารท้องถิ่นและ

สมาชิกสภาท้องถิ่น จำนวน 1 ชุด

ตามที่กรมส่งเสริมการปกครองท้องถิ่น ขอให้จังหวัดจัดส่งบุคลากรของสำนักงานส่งเสริมการปกครองท้องถิ่นจังหวัด บุคลากรของสำนักงานส่งเสริมการปกครองท้องถิ่นอำเภอ หรือผู้แทนองค์กรปกครองส่วนท้องถิ่น เข้าร่วมฝึกอบรมวิธีการใช้งานระบบศูนย์ข้อมูลเลือกตั้งผู้บริหารท้องถิ่น สมาชิกสภาท้องถิ่นและทะเบียนองค์กรปกครองส่วนท้องถิ่น ความละเอียดแจ้งแล้ว นั้น

กรมส่งเสริมการปกครองท้องถิ่นขอเรียนว่า สำนักเลขาธิการคณะรัฐมนตรีได้แจ้งมติคณะรัฐมนตรีเมื่อวันที่ 6 ตุลาคม 2563 ให้มีการเลือกตั้งสมาชิกสภาท้องถิ่นหรือผู้บริหารท้องถิ่นขององค์การบริหารส่วนจังหวัดก่อน สำหรับการจัดการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นประเภทอื่นจะได้พิจารณาในโอกาสต่อไป ในการนี้ เพื่อเป็นการเตรียมความพร้อมบันทึกข้อมูลผู้บริหารท้องถิ่นและสมาชิกสภาท้องถิ่นในระบบศูนย์ข้อมูลเลือกตั้งผู้บริหารท้องถิ่น สมาชิกสภาท้องถิ่นและทะเบียนองค์กรปกครองส่วนท้องถิ่นให้ครบถ้วน สมบูรณ์ และเป็นปัจจุบัน สามารถนำข้อมูลไปวิเคราะห์เพื่อวางแผนการดำเนินการในอนาคตได้อย่างเป็นระบบ ครบวงจรและเป็นฐานข้อมูลในการตรวจสอบบุคคล รวมทั้งการติดตามผลการเลือกตั้งขององค์กรปกครองส่วนท้องถิ่น จึงขอให้จังหวัดดำเนินการ ดังนี้

1. แจ้งองค์กรปกครองส่วนท้องถิ่นดำเนินการบันทึกข้อมูลตามคู่มือการปฏิบัติงานในการบันทึกข้อมูลระบบศูนย์ข้อมูลเลือกตั้งผู้บริหารท้องถิ่นและสมาชิกสภาท้องถิ่นและทะเบียนองค์กรปกครองส่วนท้องถิ่น (ELE) ในเว็บไซต์ http://ele.dla.go.th หรือสามารถแสกน QR Cord คู่มือดังกล่าวท้ายหนังสือนี้ และดำเนินการ ดังนี้

1.1 เมื่อคณะกรรมการการเลือกตั้งประกาศกำหนดให้มีการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นให้ดำเนินการบันทึกข้อมูลการพ้นจากตำแหน่งของผู้บริหารท้องถิ่นและสมาชิกสภาท้องถิ่นทุกคน

1.2 บันทึกข้อมูลวาระ ครั้งที่เลือกตั้ง เขตเลือกตั้ง และหน่วยเลือกตั้ง

/1.3 บันทึก...

- 2 -

1.3 บันทึกข้อมูลผู้สมัครเป็นผู้บริหารท้องถิ่นและสมาชิกสภาท้องถิ่น ณ วันสมัคร รับเลือกตั้ง

1.4 บันทึกข้อมูลผลคะแนนของผู้สมัครรับเลือกตั้งในวันเลือกตั้ง และข้อมูลการแต่งตั้งของฝ่ายบริหารและฝ่ายสภาท้องถิ่นหลังจากคณะกรรมการการเลือกตั้งประกาศรับรองผลการเลือกตั้งแล้ว

2. แต่งตั้งเจ้าหน้าที่ของสำนักงานส่งเสริมการปกครองท้องถิ่นจังหวัดเป็นผู้ประสานสนับสนุนและติดตามการบันทึกข้อมูลของผู้บริหารท้องถิ่นและสมาชิกสภาท้องถิ่นในระบบศูนย์ข้อมูลเลือกตั้งผู้บริหารท้องถิ่น สมาชิกสภาท้องถิ่นและทะเบียนองค์กรปกครองส่วนท้องถิ่น โดยให้แจ้งรายชื่อและเบอร์โทรศัพท์ให้กรมส่งเสริมการปกครองท้องถิ่นทราบภายในวันที่ 26 ตุลาคม 2563 รายละเอียดตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองการเลือกตั้งท้องถิ่น

กลุ่มงานประชาสัมพันธ์ การมีส่วนร่วมและข้อมูลการเลือกตั้งท้องถิ่น

โทร. ๐ ๒๒๔๑ ๙๐๐๐ ต่อ ๒๓62 – 3

ผู้ประสานงาน นางนวมลลิ์ เจริญเกียรติภักดี โทร. 086 629 7521



คู่มือการปฏิบัติงานในการบันทึกข้อมูล

ระบบศูนย์ข้อมูลเลือกตั้งผู้บริหารท้องถิ่น

และสมาชิกสภาท้องถิ่นและทะเบียนองค์กรปกครองส่วนท้องถิ่น (ELE)